section_heading: Car
paragraph_text: Ovaj period mira i sigurnosti završava smrću Arnulfa kada Ludovika III. posjećuju talijanski plemići nudeći mu carsku krunu pod uvjetom da zarati s kraljem Italije Berengarom. Kako je ta ponuda bila potpuno prihvatljiva mladiću od 19 godina, on 901. godine kreće u uspješnu invaziju Italije i ulazi ponosno u Rim, gdje ga papa Benedikt IV. u veljači 901. godine kruni za cara. Taj tada već proslavljeni uspjeh bio je jako preuranjen pošto Berengar koji je već nadživio posljednja tri cara nije bio osoba za omalovažavanje. Sudbina se i ovdje ponovila kada malo više od godinu dana nakon Ludovikove krunidbe Berengar ostvaruje veliki vojnu pobjedu tijekom koje zarobljava svoga protivnika.